4. ΝΟΜΟΣ 4234 της 23/30 Ιουλ. 1929 Περί άρσεως της κυκλοφορίας των χρυσών και αργυρών νομισμάτων κλπ. Άρθρ.1.-Από της δημοσιεύσεως του παρόντος νόμου παύουσι να έχωσι νόμιμον κυκλοφορίαν μεταξύ των ιδιωτών και θα γίνωνται δεκτά μόνον εις τα ταμεία του Κράτους πάντα τα χρυσά και αργυρά νομίσματα τα εκδοθέντα μέχρι της δημοσιεύσεως του παρόντος. Άρθρ.2.-Επιτρέπεται η εις το εξωτερικόν εξαγωγή αργύρου εις ράβδους, πλάκας, νομίσματα, κοσμήματα κλπ., καταργουμένης πάσης αντικειμένης προς το παρόν σχετικής διατάξεως. Περί της απαγορεύσεως εξαγωγής συναλλάγματος βλ. κατωτ. παρ. 3 άρθρ. 10 Νόμ. 5422/ 1932 (κατωτ. 26 Βδ.). Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 